section_heading: Karakteristike
paragraph_text: Nakon Prvog svjetskog rata Njemačka je prema Versajskom ugovoru mogla graditi ratne brodove čiji standardni deplasman nije prelazio 10 000 tona i čije topovsko naoružanje nije smjelo biti kalibra većeg od 280&nbsp;mm. Prije nego što je brod Admiral Graf von Spee dobio ime označavao se kao Panzerschiff C i Ersatz Braunschweig, jer je trebao zamijeniti stari bojni brod Braunschweig. Značajna ušteda na težini postignuta je upotrebom lakih metala te zavarivanjem umjesto zakivanja.